CELEX: 62021TN0604
Language: hu
Date: 2021-09-21 00:00:00
Title: T-604/21. sz. ügy: 2021. szeptember 21-én benyújtott kereset – WP és társai kontra Bizottság

2021.11.8.   
            
            
               HU
            
            
               Az Európai Unió Hivatalos Lapja
            
            
               C 452/46
            
         
      2021. szeptember 21-én benyújtott kereset – WP és társai kontra Bizottság
      (T-604/21. sz. ügy)
      (2021/C 452/59)
      Az eljárás nyelve: francia
      
         Felek
      
      
         Felperesek: WP, WQ, WR (képviselő: N. de Montigny ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 4. sz. Személyi Juttatásokat Kezelő és Kifizető Hivatal (PMO.4) 2020. november 16-i, az elhunyt nevében 2020. szeptember 14-én benyújtott, az uniós nyugdíjrendszerbe átvitt nyugdíjjogosultságoknak a teljes idő alatt a teljes visszatérítésig számított kamatokkal megnövelt összegének visszaszolgáltatására irányuló kérelmet elutasító határozatát;
               
            
                  —
               
               
                  amennyiben szükséges, semmisítse meg az elhunyt nevében 2021. február 15-én benyújtott panaszt – amelynek öröklés általi folytatását 2021. május 25-én jelentették be – elutasító 2021. február 15-i kifejezett határozatot;
               
            
                  —
               
               
                  a felperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek két jogalapra hivatkoznak.
      
                  1.
               
               
                  Az első jogalap a felperes jogalap nélküli gazdagodásán alapul.
               
            
                  2.
               
               
                  A második jogalap az egyenlő bánásmód elvének megsértésén alapul, mivel a jogalap nélküli gazdagodás ítélkezési gyakorlat által meghatározott elvének a felperes általi alkalmazása eltér ugyanezen elvnek a többi intézmény által egyébként azonos helyzetekben való alkalmazásától.